Quasars Ensemble

Quasars Ensemble je profesionálne slovenské hudobné teleso, ktoré pôsobí od roku 2008. Pravidelne sa zúčastňuje najprestížnejších slovenských festivalov ako Bratislavské hudobné slávnosti alebo Melos-Étos.

 Repertoár 
Popri súčasnej klasickej hudbe sa v rovnakej miere venuje aj hudbe starších epoch a medzinárodný rešpekt si získava za odvážne stavané dramaturgické koncepcie. Súbor uviedol koncertné profily popredných predstaviteľov súčasnej kompozičnej špičky ako sú Bent Sørensen, Michael Jarrell, Kaija Saariaho, Toshio Hosokawa za ich osobnej účasti. Medzi umelcov, s ktorými spolupracoval, patria aj flautisti Camilla Hoitenga a Mario Caroli, huslista Dalibor Karvay, speváci Lionel Peintre, Stephan Loges, Knut Schoch, Sergej Kopčák, Petra Noskaiová, Eva Šušková, či dirigent Szymon Bywalec.http://quasarsensemble.com/sk/repertoire/http://quasarsensemble.com/sk/ensemble/biography/

 Pôsobisko 
Tri roky pôsobil ako rezidenčný súbor Kasární Kulturpark v Košiciach.
Jeho koncertný cyklus výrazne formoval projekt Európskeho hlavného mesta kultúry 2013 a ISCM Music World Days 2013 v tomto meste.http://quasarsensemble.com/wp-content/uploads/2016/04/QE-CV-sk.pdf

 Členovia 
Umeleckým vedúcim súboru je Ivan Buffahttp://quasarsensemble.com/ensemble/ivan-buffa/, predseda Spolku slovenských skladateľov, člen festivalového výboru Melos – Étos. V roku 2013 spolu s členmi Quasars Ensemble prevzal umelecké ocenenie na Slovensku – Krištáľové krídlo.

 Diskografia 
Quasars Ensemble exkluzívne nahráva pre spoločnosť Hevhetia. Od svojho vzniku vydali nasledujúce CD:http://quasarsensemble.com/sk/discography/

 Néo-classicisme, Hevhetia, (2015)
 Schönberg, Albrecht, Hindemith, Hevhetia, (2013)
 Sergej Kopčák – Posledné slová, Music Centre, (2012)
 Cantico delle Creature, Music Fund, (2011)
 Debussy, Mahler, Albrecht, Poulenc, Hevhetia, (2011)
 Contemporary Reflections, Hevhetia, (2011)
 Vladimír Bokes – Chamber Music, Music Fund, (2009)
 New Slovak Music For Piano, Hevhetia, (2006)

 Referencie 

Kategória:Slovenské hudobné skupiny
Kategória:Predstavitelia súčasnej klasickej hudby
Kategória:Držitelia Krištáľového krídla